ข้อใดเป็นสิ่งที่ถูกพัฒนาจากตลาดไทยของเทสโก้ โลตัส
a. เทคโนโลยีสแกนสินค้า Scan as You Shop
b. คูปองลดราคาในโฆษณาที่ลงหนังสือพิมพ์ไทยรัฐ และเดลินิวส์
c. สัญญาณ WiFi ฟรีเต็มพื้นที่
d. กรีนเลน ช่องจ่ายเงินพิเศษ สำหรับลูกค้าที่ไม่รับถุงพลาสติก
ข้อที่ถูกต้องได้แก่ b.  เนื่องจาก เพราะคูปองลดราคาในโฆษณาที่ลงหนังสือพิมพ์ไทยรัฐ และเดลินิวส์ เป็นสิ่งที่ถูกพัฒนาจากตลาดไทยของเทสโก้ โลตัส ส่วนข้ออื่น ๆ เป็นการให้บริการที่นำมาทดลองใช้ในเทสโก้ โลตัส สาขาบางกรวย – ไทรน้อย

3 สิ่งที่ถูกพัฒนาจากตลาดไทย

เทสโก้ กลุ่มค้าปลีกจากสหราชอาณาจักร ขยายธุรกิจเข้ามาในประเทศไทยเมื่อ 24 ปีที่แล้ว แม้จะมีการนำ Best Practice จากบริษัทแม่มาปรับใช้ในการทำตลาด แต่ก็มีบางกลยุทธ์ที่ถูกพัฒนาขึ้นจากตลาดไทย


1. สโตร์ที่มีพื้นที่ในส่วนของช้อปปิ้ง พลาซ่า และร้านอาหาร โดยในเมืองไทยมีการพัฒนาฟอร์แมตที่เรียกว่าคอมมูนิตี้มอลล์ ซึ่งถือเป็นสิ่งที่ไม่เคยมีมาก่อนในการทำตลาดที่ยุโรป


2. คูปองลดราคาในโฆษณาที่ลงหนังสือพิมพ์รายวันอย่างไทยรัฐ และเดลินิวส์ ซึ่งเมื่อกว่า 10 ปีที่แล้วถือเป็นเรื่องฮือฮา เพราะแม่บ้านต่างก็รอซื้อหนังสือพิมพ์ทั้ง 2 ฉบับเพื่อตัดคูปองส่วนลด ก่อนที่กลยุทธ์นี้จะหายไป เมื่อคลับการ์ด และมือถือสมาร์ทโฟนเข้ามามีบทบาท และทำหน้าที่ในเรื่องของการให้คูปองส่วนลดแทนที่รูปแบบเดิม


3. สโตร์ 4.0 ซึ่งเป็นอีกเรื่องที่ถูกพัฒนาขึ้นมาเพื่อรับกับการเปลี่ยนแปลงของตลาดค้าปลีกในประเทศไทย